MTC เล็งศึกษาตลาด “อินเดีย-เมียนมา-เวียดนาม” รองรับแผนขยายกิจการปี 64-66
MTC ตั้งเป้าปี 63 รักษา NPL ไม่เกิน 2% ลุยเปิดสาขาใหม่เพิ่ม 600 แห่ง เล็งศึกษาตลาด "อินเดีย-เมียนมา-เวียดนาม" รองรับแผนขยายกิจการปี 64-66 
MTC ตั้งเป้าปี 63 รักษา NPL ไม่เกิน 2% ลุยเปิดสาขาใหม่เพิ่ม 600 แห่ง เล็งศึกษาตลาด "อินเดีย-เมียนมา-เวียดนาม" รองรับแผนขยายกิจการปี 64-66
20 ก.พ. 2563

นายชูชาติ เพ็ชรอำไพ ประธานกรรมการบริหาร บริษัท เมืองไทย แคปปิตอล จำกัด (มหาชน) หรือ MTC เปิดเผยว่า บริษัทเตรียมศึกษาการขยายตลาดในประเทศอินเดีย เมียนมา และเวียดนาม เพื่อเป็นการรองรับการขยายกิจการในปี 64-66 โดยมีผู้ประกอบการและนักลงทุนในแต่ละประเทศชักชวนเข้าไปศึกษาความเป็นไปได้ในช่วงปลายปีนี้
สำหรับแผนธุรกิจในปีนี้บริษัทมีเป้าหมายที่จะรักษาระดับหนี้เสีย (NPL) ไม่เกิน 2% จากปัจจุบันอยู่ที่ 1.02% โดยมีโอกาสที่ NPL จะปรับตัวสูงขึ้นจากสถานการณ์ภัยแล้งและการชะลอตัวของเศรษฐกิจในประเทศ ในขณะเดียวกันยังคงติดตามสถานการณ์การแพร่ระบาดของเชื้อไวรัสโควิด-19 อย่างต่อเนื่องด้วย
โดยบริษัทยังคงอยู่ในแผนกลยุทธ์ระยะกลางที่ 2 ซึ่งตั้งเป้าหมายการเติบโตผ่านการเปิดสาขา โดยปีนี้บริษัทมีแผนเปิดสาขาใหม่เพิ่มอีก 600 แห่ง ด้วยงบลงทุน 350,000- 400,000 บาทต่อสาขา ซึ่งจะทำให้จำนวนสาขาเพิ่มขึ้นเป็น 4,700 สาขาในช่วงสิ้นปี
“การขายกิจการของเจนเนอรัล มอร์เตอร์ในประเทศไทย มีผลกระทบต่ออุตสาหกรรมเช่าซื้ออย่างแน่นอน แต่ยังต้องติดตามดูต่อไปว่าจะกระทบมากน้อยเพียงใด ขณะที่พอร์ตสินเชื่อปี 63 โต 25-30% จากสิ้นปีนี้คาดว่าจะอยู่ที่ 60,000 ล้านบาท ซึ่งเชื่อว่าจะข่วยหนุนรายได้และกำไรทำสถิติสูงสุดใหม่ต่อเนื่อง”นายชูชาติ กล่าว